
Régi vasbeton ipari csarnok tartószerkezeti ellenőrzése és megerősítése optimális megbízhatósági szintre

A tanulmány célja egy meglévő régi vasbeton épületek teherbírás megfelelőségének igazolása. A csarnoképület ellenőrzéséhez korabeli kiviteli tervek és helyszíni ellenőrző diagnosztikai vizsgálatok készültek.
Első lépésként az esettanulmány témájában szereplő ipari csarnok több eltérő részletezettségű modellel került felépítésre egy végeselemes program segítségével. A tartószerkezeti modell anyagjellemzőinek, a szerkezeti elemek merevségének módosításával az igénybevételek finomra hangolása történt. A vizsgálatot a ma hazánkban érvényben lévő Eurocode szabványsorozat alapján került kiértékelésre. A számítási eredmények az EC által javasolt biztonsági szinten a tartószerkezet teherbírás megfelelősségének határán billeg. Elméletileg a szerkezet megfelel ugyan, de egyes bemenő paraméterek bizonytalansága miatt a tanulmány ezen a szinten a szerkezet megerősítését javasolja.
A meglévő épületek kiértékelésével az Eurocode külön nem foglalkozik. A Nemzetközi Betonszövetség (FIB) Bulletin 80 kiadványa viszont a megvalósult szerkezetek biztonsági szintjeinek korrekciójára tesz javaslatot. Ezért második lépésként a korábban elkészült diagnosztikai vizsgálatok eredményeit felhasználva lehetőség nyílik a meglévő vasbeton szerkezetek anyag, valamint teher oldali parciális biztonsági tényezőik értékei redukálására. A megismételt vizsgálatok lefuttatása után a szerkezet magabiztosabb megfelelőséget mutatja.
A vizsgálatok alapján jól látható, hogy az Eurocode jelen pillanatban az új szerkezetek tervezésében igazán hasznos, a meglévő szerkekezet ellenőrzésekor viszont túl szigorúnak bizonyul. Ezért érdemes olyan új eljárások bevezetése a tartószerkezet tervezésben, amelyek kellő számú helyszíni diagnosztikai eredmények, valószínűség elméleti módszerekkel kiegészítve pontosabb eredményeket közölnek a megépült szerkezetekről.



